Vier die feestyd met eenvoud! – DieHoorn
Vier die feestyd met eenvoud!
'n Paar jaar gelede het ek deur Morokko en Spanje gereis, en myself belowe dat ek 'n olyfboom in Pringlestraat se tuin gaan plant as ek by die huis kom. Ter herinnering aan die plekke en mense
wat ek beleef het. Hulle kos. Hul integriteit.
En hul eenvoud wat my so diep geraak het.
En so het sy gegroei, haar takke gesprei, en nou het daai olyfboom die kroonjuweel van die feesseisoen geword, ons Kersboom. Swanger met honderde miniatuur-olyfies, en vol belofte van ons eerste olyfoes in Pringlestraat.
Ons het ons feetjieliggies uitgehaal, en haar bedruip en gekroon met fees – juwele. En toe sy perfek getooi is, het ons balle gehang aan my geliefde pruimboom. Groot silwer balle wat laag onder die takke uitloer.
En daisyliggies wat haar stamme binne soos feetjieland verlig. En daarna houers vol teekersies
onder die druiweprieël gehang. En toe alles klaar is, het ons 'n langtafel aangedra, geliefdes genooi,
vuur gemaak, en onder die Karoonag die feesseisoen langs die Kersboom begin.
En gesê hoekom ons lief is vir mekaar. En gepraat oor laatswemaande, kampvakansies, braaivure en taai seelywe. En die wonder van die lewe. Daar's min plekke in die wêreld soos ons Oudtshoorn-somersaande, soel en vol belofte. En na 'n lang moeilike jaar
is die begin van die feesseisoen uiteindelik hier.
Mens voel dit aan jou lyf, en in die lug.
Mag ons hierdie feesseisoen vier met eenvoud. En liefde. En bowenal met dankbaarheid en compassion. Vir soveel van ons mense wat tans veg vir net nog een Kersfees saam met hulle mense. Vir hulle wat die stryd gewen het, of die stryd verloor het. En vir ons wat met nog 'n jaar geseën is om getuie te kan wees van die mense wat ons liefhet se lewe.
En vir die voorreg om saam met hulle weer Kersfeesliggies te kan aansit.
Mooi én moeilike winter hier
Die Hoorn se Foto van die Week wat geneem is deur Higgo Jacobs het een van die mooiste dinge...
Respek en hoflikheid is ons reg
Polisielede behandel dikwels perso-neel van Die Hoorn en ander koerante op tonele van motor- en ander ongelukke op openbare...
Ek maak nou die aand my selfoon "skoon" en vee onnodige boodskappe uit. Ek kom weer af op hierdie...
Op 10 Oktober was dit 100 jaar sedert die griep­epide­mie van 1918 sy spoor van verwoesting ook op Oudtshoorn...
Wiele op en af!
OP Sondag 28 Mei het die Monaco Grand Prix plaasgevind. Die aanhangers van die sport sal weet dat die...